Kui märkasid, et su juuksed langevad välja, võid proovida järgmist vahendit: lisada 1 klaasi konjakisse peenelt lõigatud sibul. Lasta seista 24 h. Saadud tõmmist hõõruda masseerivate liigutustega juustesse 15-20 minuti jooksul, seejärel pesta hoolikalt šampooni ja veega maha. Protseduuri võib läbi viia kord nädalas.
Juuksemask kuivadele ja vigastatud juustele:
Juuksemask kuivadele ja vigastatud juustele: Segada ära 1 munakollane, 1 tl kastoorõli, 1/3 klaasi kummelitõmmist. Kanda juuksemask niisketele puhastele juustele. Mässida juuksed kilesse ja sooja rätikusse. 2 tunni möödudes loputada juuksed hoolikalt veega, seejärel on soovitav loputada juuksed keedetud veega, kuhu on lisatud klaas kummelitõmmist.
Juuksemask: 1 sl apteegikummelit, ½ sl nõgeselehti, 1 sl pärnapuu õisi valata klaasi keeva veega üle, lasta tõmmata 30 minutit. Seejärel lisada segusse värvitu henna pulber ning üks munakollane. Kanda juustesse, mässida juuksed kilesse ja sooja rätikusse. Tunni aja möödudes loputada sooja veega.
Leivamask juustele:
Leivamask juustele: tükeldada 3-4 leivaviilu ning valata klaasi keeva veega üle. Kui segu on jahtunud, masseerida see ringjate liigutustega peanahasse. Mässida juuksed sooja rätikusse. 30-40 minuti möödudes loputada sooja veega.
Meemask juustele:
Meemask juustele: 3-4 sl mett, 1 tl takjaõli, 1 sl vett ja mõni tilk sidrunimahla segada ära. Kanda juuksemask niisketele juustele. Mässida juuksed kilesse ja sooja rätikusse. 40 minuti möödudes loputada juukseid hoolikalt šampooni ja veega.
Jõudu andev juuksevesi:
Jõudu andev juuksevesi: sibula koored keeta aeglasel tulel, kuni vesi hakkab keema. Kurnata ning oodata segu jahtumiseni. Saadud vedelikuga loputada juukseid.
Juuksemask kuivadele, murduvatele juustele:
Juuksemask kuivadele, murduvatele juustele: munakollasele lisada natuke vett ja pool teelusikat kastoorõli. Saadud mask kanda juustele pooleks tunniks, seejärel pesta sooja veega maha.
Toitev juuksemask: 1 tl sidrunimahla, 1 sl mett, 1 sl konjakit, 1 sibula mahl. Kõik koostisosad segada omavahel ning saadud mask kanda juustele pooleks tunniks, seejärel pesta sooja veega maha.
Toitev juuksemask: 1 tl sidrunimahla. 1 sl porgandimahla, 1 munakollane, 1 sl aaloe mahla, 1 sl kastoorõli, 1 sl konjakit. Kõik koostisosad segada omavahel ning saadud mask kanda juustele pooleks tunniks, seejärel pesta sooja veega maha.
idamaine juuksehooldusvahend
Vana idamaine juuksehooldusvahend igale tüübile: Kord nädalas kantakse juustele rohkelt oliiviõli. Seda maski on soovitav teha enne magamaminekut. Pea on mõistlik kilesse mässida, sest muidu määrib juuksemask voodipesu. Hommikul tuleb juukseid pesta 3 korda.